CELEX: 31986D0472
Language: el
Date: 1986-09-10 00:00:00
Title: 86/472/ΕΟΚ: Απόφαση της Επιτροπής της 10ης Σεπτεμβρίου 1986 για τον καθορισμό του υποδείγματος του πιστοποιητικού υγιεινής και καταλληλότητας για τα προϊόντα με βάση το κρέας προελεύσεως Αργεντινής και Ουρουγουάης

Avis juridique important

|

31986D0472

86/472/ΕΟΚ: Απόφαση της Επιτροπής της 10ης Σεπτεμβρίου 1986 για τον καθορισμό του υποδείγματος του πιστοποιητικού υγιεινής και καταλληλότητας για τα προϊόντα με βάση το κρέας προελεύσεως Αργεντινής και Ουρουγουάης  

Επίσημη Εφημερίδα αριθ. L 279 της 30/09/1986 σ. 0050

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 10ης Σεπτεμβρίου 1986  για τον καθορισμό του υποδείγματος του πιστοποιητικού υγιεινής και καταλληλότητας για τα προϊόντα με βάση το κρέας προελεύσεως Αργεντινής και Ουρουγουάης  (86/472/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 77/99/ΕΟΚ του Συμβουλίου της 21ης Δεκεμβρίου 1976 περί υγειονομικών προβλημάτων στον τομέα των ενδοκοινοτικών συναλλαγών προϊόντων με βάση το κρέας (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 17,  Εκτιμώντας:  ότι, σύμφωνα με το άρθρο 17 της οδηγίας 77/99/ΕΟΚ, η Επιτροπή καθορίζει το υπόδειγμα του πιστοποιητικού υγιεινής και καταλληλότητας το οποίο συνοδεύει τα προϊόντα με βάση το κρέας κατά την είσοδό τους στην Κοινότητα·  ότι η παρούσα απόφαση βασίζεται στο παρόν καθεστώς του κοινοτικού διακανονισμού που εφαρμόζεται στις εισαγωγές προελεύσεως τρίτων χωρών· ότι πρέπει να επανεξετασθεί η απόφαση αυτή εφόσον ο εν λόγω διακανονισμός τροποποιήθηκε ή συμπληρώθηκε ·  ότι οι εισαγωγές προϊόντων με βάση το κρέας προέλευσης τρίτων χωρών εξακολουθούν να υπόκεινται σε άλλες κτηνιατρικές ρυθμίσεις, ιδίως όσον αφορά τον υγειονομικό έλεγχο, στο πλαίσιο των γενικών διατάξεων της συνθήκης·  ότι μέχρι σήμερα στην Αργεντινή και στην Ουρουγουάη πραγματοποιήθηκαν επιτόπιοι έλεγχοι από εμπειρογνώμονες κτηνιάτρους των κρατών μελών·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΝΕΚΡΙΝΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το πιστοποιητικό υγιεινής και καταλληλότητας το οποίο πρέπει να συνοδεύει τα προϊόντα με βάση το κρέας προελεύσεως Αργεντινής και Ουρουγουάης πρέπει να είναι σύμφωνο με το υπόδειγμα που καθορίζεται στο παράρτημα.  Άρθρο 2  Η παρούσα απόφαση θα επανεξετάζεται μετά την έγκριση οποιουδήποτε νέου διακανονισμού που εφαρμόζεται στις τρίτες χώρες για τα εν λόγω προϊόντα.  Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 10 Σεπτεμβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 26 της 31. 1. 1977, σ. 85.  (2) ΕΕ αριθ. L 362 της 31. 12. 1985, σ. 8.  ΠΑΡΑΡΤΗΜΑ  ΠΙΣΤΟΠΟΙΗΤΙΚΟ ΚΑΤΑΛΛΗΛΟΤΗΤΑΣ  για τα προϊόντα με βάση το κρέας (1) προελεύσεως Αργεντινής και Ουρουγουάης  Προορίζονται για  (όνομα του κράτους μέλους)  Αριθ. (2)  Χώρα αποστολής:  Υπουργείο:  Υπηρεσία:  Σχετικά (2):  Ι. Ταυτότητα των προϊόντων με βάση το κρέας  Προϊόντα παρασκευασμένα από βόεια κρέατα  Είδος προϊόντων:  Είδος συσκευασίας:  Αριθμός τεμαχίων ή μονάδων συσκευασίας:  Θερμοκρασία εναποθήκευσης και μεταφοράς (3):  Διάρκεια συντήρησης (3):  Καθαρό βάρος:  ΙΙ. Προέλευση των προϊόντων με βάση το κρέας  Διεύθυνση(εις) και αριθμός(οί) κτηνιατρικής έγκρισης της (των) εγκεκριμένης(ων) εγκατάστασης(εων)  σύμφωνα με τις διατάξεις των οδηγιών 64/433/ΕΟΚ (4) ή 72/462/ΕΟΚ του Συμβουλίου (5):  Διεύθυνση(εις) και αριθμός(οί) κτηνιατρικής έγκρισης της (των) εγκεκριμένης(ων) εγκατάστασης(εων)  μεταποίησης:  ΙΙΙ. Προορισμός των προϊόντων με βάση το κρέας  Τα προϊόντα με βάση το κρέας αποστέλλονται από:  (τόπος αποστολής)  στ . . . :  (χώρα και τόπος προορισμού)  με το ακόλουθο μέσο μεταφοράς (6):  Όνομα και διεύθυνση αποστολέα:  Όνομα και διεύθυνση παραλήπτη:  IV. Βεβαίωση καταλληλότητας (1)  Ο υπογεγραμμένος αρμόδιος κτηνίατρος επιβεβαιώνει:  α) ότι τα βόεια κρέατα που χρησιμοποιήθηκαν για την παρασκευή των προϊόντων με βάση το κρέας, τα οποία αναφέρονται παραπάνω, έχουν ληφθεί, μεταφερθεί και εναποθηκευθεί σύμφωνα με τις διατάξεις των οδηγιών 64/433/ΕΟΚ και 72/461/ΕΟΚ·  β) ότι τα βόεια κρέατα που χρησιμοποιήθηκαν για την παρασκευή των προϊόντων με βάση το κρέας, τα οποία αναφέρονται παραπάνω, προέρχονται από εγκεκριμένη(ες) εγκατάσταση(εις), σύμφωνα με τις διατάξεις των οδηγιών 64/433/ΕΟΚ ή 72/462/ΕΟΚ·  γ) ότι τα εν λόγω προϊόντα έχουν παρασκευασθεί σε εγκεκριμένη από την Κοινότητα εγκατάσταση·  δ) ότι τα οχήματα και τα μηχανικά μέσα μεταφοράς καθώς και οι συνθήκες φόρτωσης της αποστολής αυτής είναι σύμφωνα με τις απαιτήσεις της υγιεινής που καθορίζονται από τον κοινοτικό διακανονισμό·  ε) ότι η αποστολή αυτή συνίσταται από ψημένα κατεψυγμένα βόεια κρέατα ή/και από κονσέρβες βοδινού κρέατος (2).  1.2.3 //  // Έγινε στις ,  (τόπος)   // την  (ημερομηνία)  Σφραγίδα  Υπογραφή  (ονοματεπώνυμο με κεφαλαία γράμματα)  (1) Κρέατα ψημένα, κατεψυγμένα που έχουν υποστεί θερμική κατεργασία σε θερμοκρασία τουλάχιστον 80 °C ή κονσέρβες βοδινού κρέατος που έχουν υποστεί πλήρη θερμική κατεργασία.  (2) Προαιρετικό.  (3) Να συμπληρωθεί στην περίπτωση των προϊόντων με βάση το κρέας που δεν έχουν υποστεί πλήρη επεξεργασία.  (4) ΕΕ αριθ. 121 της 29. 7. 1964, σ. 2012/64.  (5) ΕΕ αριθ. L 302 της 31. 12. 1972, σ. 28.  (6) Για τα βαγόνια και τα φορτηγά, αναφέρεται ο αριθμός κυκλοφορίας, για τα αεροπλάνα, ο αριθμός πτήσης και, για τα πλοία, το όνομα.  (1) Η βεβαίωση αυτή δεν αφορά τις συνθήκες υγειονομικού ελέγχου.  (2) Διαγράφεται η περιττή υπόμνηση.